Document ID: 31996R1757

ΚΑΝΟΝΙΣΜΟΣ (ΕΚ) αριθ. 1757/96 ΤΗΣ ΕΠΙΤΡΟΠΗΣ της 10ης Σεπτεμβρίου 1996 για τη λήψη εκτάκτων επιπροσθέτων μέτρων για την αγορά του βοείου κρέατος στο Ηνωμένο Βασίλειο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, σχετικά με την κοινή οργάνωση αγοράς του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1588/96 (2), και ιδίως το άρθρο 23,
Εκτιμώντας:
ότι η απόφαση 96/239/ΕΚ της Επιτροπής, της 27ης Μαρτίου 1996, σχετικά με κατεπείγοντα προστατευτικά μέτρα κατά της σπογγώδους εγκεφαλοπάθειας των βοοειδών (3), όπως τροποποιήθηκε από την απόφαση 96/362/ΕΚ (4), απαγορεύει την εξαγωγή, είτε ζωντανών βοοειδών, είτε οιουδήποτε τμήματός τους από το Ηνωμένο Βασίλειο προς τα λοιπά κράτη μέλη, καθώς και την εξαγωγή τους προς τρίτες χώρες, ως αποτέλεσμα των συνεπειών της σπογγώδους εγκεφαλοπάθειας των βοοειδών στο Ηνωμένο Βασίλειο 7 ότι το Ηνωμένο Βασίλειο έχει απαγορεύσει να εισάγονται στις αλυσίδες παραγωγής τροφίμων και ζωοτροφών βοοειδών ηλικίας μεγαλύτερης των 30 μηνών, κατά τη στιγμή της σφαγής 7 ότι τα μέτρα αυτά οδηγούν σε αξιοσημείωτους περιορισμούς όσον αφορά την ελεύθερη κυκλοφορία του βοείου κρέατος, και συνεπάγονται σοβαρές διαταραχές της σχετικής αγοράς στο Ηνωμένο Βασίλειο 7 ότι είναι, επομένως, αναγκαίο να ληφθούν επιπρόσθετα μέτρα για τη στήριξη αυτής της αγοράς 7
ότι υπό το φως της ηλικιακής διάρθρωσης του βοείου κρέατος το οποίο είχε αγοραστεί στην παρέμβαση από το γραφείο παρέμβασης του Ηνωμένου Βασιλείου πριν από τις 27 Μαρτίου 1996, είναι σκόπιμο να απομακρυνθούν πλήρως αυτά τα προϊόντα από την αγορά 7 ότι τα αποθέματα παρέμβασης του Ηνωμένου Βασιλείου τα οποία είχαν πωληθεί πριν από τις 27 Μαρτίου 1996 και τα οποία παραμένουν διαθέσιμα στην αγορά θα πρέπει, επομένως, να επαναγοραστούν, υπό ορισμένους όρους όσον αφορά την επεξεργασία, την ποιότητα και τη συσκευασία τους, από το γραφείο παρέμβασης του Ηνωμένου Βασιλείου 7 ότι, επιπλέον, θα πρέπει να επιτραπεί στο γραφείο παρέμβασης του Ηνωμένου Βασιλείου να διαθέσει, με αποτέφρωση, αυτές τις επαναγοραζόμενες ποσότητες καθώς και τις εναπομένουσες ποσότητες βοείου κρέατος παρέμβασης του Ηνωμένου Βασιλείου που βρίσκονταν ακόμα σε δημόσια αποθεματοποίηση στις 27 Μαρτίου 1996 7 ότι, για να εξασφαλιστεί η ταχεία εκτέλεση του μέτρου αυτού, είναι σκόπιμο να καθοριστεί προθεσμία για την αποτέφρωση των αποθεμάτων αυτών 7
ότι θα πρέπει να θεσπιστεί ένα κοινοτικό σύστημα συγχρηματοδότησης παρόμοιο με αυτό το οποίο προβλέπεται στον κανονισμό (ΕΚ) αριθ. 716/96 της Επιτροπής, της 19ης Απριλίου 1996, για την έγκριση εκτάκτων μέτρων στήριξης για την αγορά του βείου κρέατος στο Ηνωμένο Βασίλειο (5), όπως τροποποιήθηκε τελευταία από τον κανονισμό (ΕΚ) αριθ. 1512/96 (6), σχετικά με το κόστος των ενεργειών αυτών 7 ότι, εντούτοις, η Κοινότητα δεν πρόκειται να συγχρηματοδοτήσει καμία δαπάνη η οποία συνδέεται με τη μεταφορά, την ανάληψη, την αποθεματοποίηση και την απομάκρυνση των επαναγοραζόμενων αποθεμάτων και εναπομείναντων αποθεμάτων, ούτε με τυχόν δαπάνες τεχνικής και χρηματοοικονομικής φύσεως τις οποίες συνεπάγονται οι προαναφερόμενες δραστηριότητες 7
ότι, για δημοσιονομικές λόγους, θα πρέπει να ορισθούν προθεσμίες για την επαναγορά του βοείου κρέατος το οποίο βρισκόταν προηγουμένως στην παρέμβαση, την πληρωμή των σχετικών ποσών, καθώς επίσης και για τις ενέργειες αποτέφρωσης 7
ότι είναι αναγκαίο να εξασφαλιστεί ότι τα εν λόγω αποθέματα θα καταστραφούν με τρόπο ο οποίος δεν θα δημιουργήσει κανένα κίνδυνο για την υγεία των ανθρώπων ή των λοιπών ζώων 7 ότι είναι, επομένως, αναγκαίο, ιδίως, να διευκρινιστούν οι συγκεκριμένοι όροι των ελέγχων τους οποίους πρόκειται να διενεργήσουν οι αρχές του Ηνωμένου Βασιλείου 7
ότι θα πρέπει να προβλεφθεί η διενέργεια, από εμπειρογνώμονες της Επιτροπής, ελέγχων συμμόρφωσης με τους προαναφερόμενους όρους 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το γραφείο παρέμβασης του Ηνωμένου Βασιλείου, κατόπιν σχετικού αιτήματος και με την επιφύλαξη των αναγκαίων επαληθεύσεων όσον αφορά την ποσότητα, την ποιότητα και την ταυτότητα των προϊόντων, επαναγοράζει, αποσκοπώντας στην αποτέφρωσή του, βόειο κρέας χωρίς κόκκαλα το οποίο προηγουμένως βρισκόταν στην παρέμβαση και το οποίο είχε διατεθεί πριν από τις 27 Μαρτίου 1996 βάσει των σχετικών κοινοτικών κανονισμών, υπό την προϋπόθεση ότι:
- εξακολουθεί να βρίσκεται εντός της αρχικής, αναλλοίωτης, συσκευασίας του, όπως αυτή είχε κατά τη στιγμή της διάθεσης,
- έχει επεξεργαστεί και διατηρηθεί υπό συνθήκες οι οποίες είναι ισοδύναμες με αυτές οι οποίες ισχύουν για τα αποθέματα παρέμβασης,
- έχει διατηρηθεί η ποιότητα παρέμβασης του προϊόντος.
2. Κάθε αίτηση για επαναγορά βοείου κρέατος το οποίο βρισκόταν προηγουμένως στην παρέμβαση όπως ορίζεται στην παράγραφο 1, πρέπει να υποβληθεί στο γραφείο παρέμβασης του Ηνωμένου Βασιλείου, το αργότερο μέχρι τις 18 Σεπτεμβρίου 1996.
Το γραφείο παρέμβασης του Ηνωμένου Βασιλείου:
- αποφασίζει εντός πέντε εργασίμων ημερών μετά από την παραλαβή κάθε αίτησης,
- προτού λάβει τη σχετική απόφαση, διενεργεί τις αναγκαίες επαληθεύσεις όσον αφορά την επιλεξιμότητα των προϊόντων που παρουσιάζονται στο πλαίσιο του παρόντος προγράμματος και, ιδίως, όσον αφορά την ταυτότητα και την ποιότητα του προϊόντος,
- ζυγίζει τα προς επαναγορά προϊόντα,
- ενημερώνει πάραυτα τον έχοντα υποβάλει την αίτηση σχετικά με την απόφασή του, αναφέροντας την ημερομηνία και τον τόπο της ανάληψης.
3. Η αρμόδια αρχή του Ηνωμένου Βασιλείου επαληθεύει, κατά την υλική ανάληψη, ότι το κρέας πληροί τους όρους της παραγράφου 1.
Η ημερομηνία της ανάληψης απαγορεύεται να οριστεί μετά από τις 30 Σεπτεμβρίου 1996.
4. Η αρμόδια αρχή του Ηνωμένου Βασιλείου τηρεί ειδικά μητρώα στα οποία εμφαίνονται οι επαναγορασθείσες και αναληφθείσες παρτίδες, το βάρος τους, η ημερομηνία της ανάληψης και τα ονόματα των πωλητών.
5. Η τιμή επαναγοράς είναι η πραγματική τιμή την οποία έχει καταβάλει ο αρχικός αγοραστής στο γραφείο παρέμβασης του Ηνωμένου Βασιλείου όσον αφορά τα σχετικά προϊόντα. Εντούτοις, σε περίπτωση που τα προϊόντα έχουν ληφθεί ως πληρωμή σε είδος, η τιμή επαναγοράς ορίζεται σε 1 900 Ecu ανά τόνο βοείου κρέατος χωρίς κόκκαλα.
6. Η πληρωμή για τα αναλαμβανόμενα προϊόντα λαμβάνει χώρα το αργότερο μέχρι τις 15 Οκτωβρίου 1996.
7. Πριν από την απομάκρυνσή τους, όπως προβλέπεται στο άρθρο 2, κάθε προϊόν το οποίο αναλαμβάνεται σύμφωνα με την παράγραφο 2, αποθεματοποιείται ξεχωριστά από οποιαδήποτε άλλα αποθέματα παρέμβασης και, ιδίως, από αυτά που έχουν αγοραστεί στην παρέμβαση μετά από τις 27 Μαρτίου 1996.
8. Η επαναγορά πρώην αποθεμάτων παρέμβασης του Ηνωμένου Βασιλείου, όπως αναφέρεται στην παράγραφο 1, θεωρείται ότι αποτελεί μέτρο παρέμβασης κατά την έννοια του άρθρου 3 του κανονισμού (ΕΟΚ) αριθ. 729/70 του Συμβουλίου (7). Εντούτοις, κατά παρέκκλιση των άρθρων 5 και 6 του κανονισμού (ΕΟΚ) αριθ. 1883/78 του Συμβουλίου (8), το Ηνωμένο Βασίλειο είναι πλήρως υπεύθυνο για τις δαπάνες οι οποίες συνδέονται με τη μεταφορά, την ανάληψη και την αποθεματοποίηση των επαναγοραζόμενων ποσοτήτων, καθώς επίσης και με τις συνεπακόλουθες δαπάνες τεχνικής και χρηματοοικονομικής φύσεως.
Άρθρο 2
1. Επιτρέπεται στην αρμόδια αρχή του Ηνωμένου Βασιλείου να απομακρύνει από την αποθεματοποίηση της παρέμβασης αποσκοπώντας στην αποτέφρωση:
- εναπομείναντα αποθέματα βοείου κρέατος χωρίς κόκκαλα τα οποία βρίσκονταν στην κατοχή του γραφείου παρέμβασης του Ηνωμένου Βασιλείου πριν από τις 27 Μαρτίου 1996,
- αποθέματα βοείου κρέατος χωρίς κόκκαλα τα οποία επαναγοράζονται σύμφωνα με το άρθρο 1.
2. Κάθε ποσότητα βοείου κρέατος το οποίο εξέρχεται από τους χώρους αποθεματοποίησης της παρέμβασης σύμφωνα με την παράγραφο 1, ζυγίζεται κατά τη στιγμή της απομάκρυνσης.
Η αρμόδια αρχή του Ηνωμένου Βασιλείου τηρεί ειδικά ξεχωριστά μητρώα για κάθε κατηγορία αποθεμάτων όπως αναφέρεται στην παράγραφο 1, ταυτοποιώντας τις εξερχόμενες παρτίδες, με μνεία του ακριβούς βάρους τους και της ημερομηνίας απομάκρυνσης.
3. Όλα τα αποθέματα τα οποία εξέρχονται σύμφωνα με την παράγραφο 1, καταστρέφονται με αποτέφρωση αμέσως μετά την απομάκρυνση και την ενδεχόμενη τήξη τους, και το αργότερο μέχρι τις 31 Μαρτίου 1997.
Σε περίπτωση που, πριν από την αποτέφρωση, το βόειο κρέας το οποίο έχει εξέλθει σύμφωνα με την παράγραφο 1 αποτελεί αντικείμενο επεξεργασίας σε μονάδα τήξης, το προϊόν της εν λόγω τήξης διατηρείται ξεχωριστά και, ιδίως, χωρίς να έλθει σε καμία επαφή με οποιοδήποτε άλλο προϊόν το οποίο έχει ληφθεί από τήξη στο πλαίσιο του κανονισμού (ΕΚ) αριθ. 716/96, καθώς και άλλων κοινοτικών και εθνικών προγραμμάτων παρομοίων προς αυτό το οποίο προβλέπονται στον κανονισμό αυτό.
4. Οι αρχές του Ηνωμένου Βασιλείου εξασφαλίζουν ότι κανένα τμήμα των αποθεμάτων τα οποία έχουν απομακρυνθεί σύμφωνα με την παράγραφο 1, ούτε κανένα υλικό το οποίο έχει ληφθεί μέσω της επακόλουθης τήξης και αποτέφρωσής τους, δεν δύναται αν εισέρχεται σε αλυσίδες παραγωγής τροφίμων ή ζωοτροφών, ούτε να χρησιμοποιείται για την παραγωγή καλλυντικών ή φαρμακευτικών προϊόντων.
5. Η αρμόδια αρχή του Ηνωμένου Βασιλείου διενεργεί ενεργώς επιτόπια επιτήρηση των ενεργειών οι οποίες προβλέπονται στο παρόν άρθρο, επαληθεύοντας ιδίως ότι οι υποχρεώσεις οι οποίες ορίζονται στην παράγραφο 4 τηρούνται, και ότι το εν λόγω βόειο κρέας πράγματι καταστρέφεται πλήρως με αποτέφρωση.
6. Για τους λογιστικούς λόγους οι οποίοι αναφέρονται στο άρθρο 4 του κανονισμού (ΕΟΚ) αριθ. 1883/78, τα αποθέματα τα οποία απομακρύνονται σύμφωνα με την παράγραφο 1 θεωρούνται ως πωληθέντα σε τιμή:
- 30 % του μέσου όρου της λογιστικής τιμής στην αρχή του δημοσιονομικού έτους 1996, για τα εναπομείναντα αποθέματα του Ηνωμένου Βασιλείου,
- 30 % της τιμής του βοείου κρέατος που έχει αγορασθεί σύμφωνα με το άρθρο 1.
7. Όσον αφορά τα εναπομείναντα αποθέματα, όπως προβλέπεται στην παράγραφο 1 πρώτο εδάφιο, το Ηνωμένο Βασίλειο έχει πλήρη ευθύνη όσον αφορά:
- οιαδήποτε δαπάνη τεχνικής και χρηματοοικονομικής φύσεως, με ισχύ από 1ης Απριλίου 1997 για όποιες ποσότητες θα βρίσκονταν ακόμα στην αποθεματοποίηση κατά την ημερομηνία αυτή,
- οιαδήποτε δαπάνη που συνδέεται με τη μεταφορά και την καταστροφή μέσω αποτέφρωσης.
Άρθρο 3
Η συναλλαγματική ισοτιμία που εφαρμόζεται είναι η γεωργική ισοτιμία η οποία ίσχυε την 1η Οκτωβρίου 1995.
Άρθρο 4
Το Ηνωμένο Βασίλειο λαμβάνει μέτρα τα οποία είναι αναγκαία για την εξασφάλιση της ορθής εφαρμογής αυτού του προγράμματος και την πλήρη τήρηση των διατάξεων του παρόντος κανονισμού. Ενημερώνει την Επιτροπή το ταχύτερο δυνατόν σχετικά με τα μέτρα τα οποία έχει λάβει και με τυχόν σχετικές τροποποιήσεις.
Άρθρο 5
Με την επιφύλαξη του άρθρου 9 του κανονισμού (ΕΟΚ) αριθ. 729/70, εμπειρογνώμονες της Επιτροπής τους οποίους συνοδεύουν, εφόσον παρίσταται ανάγκη, εμπειρογνώμονες των κρατών μελών, διενεργούν, σε συνεργασία με την αρμόδια αρχή του Ηνωμένου Βασιλείου, επιτόπιους ελέγχους για να επαληθεύσουν την συμμόρφωση με όλες τις διατάξεις του παρόντος κανονισμού.
Άρθρο 6
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Σεπτεμβρίου 1996.

Labels: 3
17
18
6